На основу члана 11. став 4. Закона о јавним предузећима („Службени гласник РС”, број 119/12) и члана 42. став 1. Закона о Влади („Службени гласник РС”, бр. 55/05, 71/05-исправка, 101/07, 65/08, 16/11, 68/12-УС и 72/12),

Влада доноси

У Р Е Д Б У

О МЕРИЛИМА И КРИТЕРИЈУМИМА ЗА РАЗВРСТАВАЊЕ ЈАВНИХ ПРЕДУЗЕЋА

Члан 1.

Овом уредбом утврђују се мерила и критеријуми за разврставање јавних предузећа у јавна предузећа са једнодомним управљањем и јавна предузећа са дводомним управљањем.

Члан 2.

Јавно предузеће разврстава се у јавно предузеће са дводомним управљањем уколико на дан ступања на снагу ове уредбе кумулативно испуњава следећа мерила и критеријуме:

1) има више од 1.000 запослених који су у радном односу на неодређено време;

2) обавља делатност која је техничко-технолошки и организационо сложена или

обухвата вршење делатности преко пословних јединица ван седишта јавног предузећа или пружа услуге, односно врши промет робе и других добара са преко 500.000 корисника;

3) има годишњи приход преко 10.000.000 евра у динарској противвредности.

Члан 3.

Јавно предузеће које не испуњава мерила и критеријуме из члана 2. ове уредбе разврстава се у јавно предузеће са једнодомним управљањем.

Члан 4.

Уколико јавно предузеће које је разврстано у јавно предузеће са дводомним управљањем, престане да испуњава мерила и критеријуме из члана 2. ове уредбе, разврстава се у јавно предузеће са једнодомним управљањем.

Уколико јавно предузеће које је разврстано у јавно предузеће са једнодомним управљањем, кумулативно испуни мерила и критеријуме из члана 2. ове уредбе, разврстава се у јавно предузеће са дводомним управљањем.

Члан 5.

Ова уредба ступа на снагу даном објављивања у „Службеном гласнику Републике Србије”.

05 Број: /2013

У Београду, 28. фебруара 2013. године

В Л А Д А

ПРЕДСЕДНИК